Mao Tse-tung

**Mao Tse-tung**, aa **Mao Zedong** (* 26. Dezemba 1893 z Shaoshan; † 9. Septemba 1976 z Peking), wor a chinesischa Revolutionea, politischa Philosoph, Poet und kommunistischa Politika. Ois Vorsitzenda vo da Kommunistischn Partei vo China (1943-1976), ois Vorsitzenda vo da Zentraln Voiksregiarung (1949-1954) und ois Stootspresident vo da Voiksrepublik China (1954-1959) war aa da fiarende Politika vo da Voiksrepublik China im 20. Joahundat und vo da gonzn Wejd. Seine theoretischn Konzepte zum Marxismus-Leninismus, zua Militea-Strategie und zua kommunistischn Politik san heit ois Maoismus bekannt.

Mao guit ois kontroverse Figua. Fia an Haffa Leit im heitign China is a aa grossa Revolutionea, politischa und militearischa Stratege und Retta vo da Nation. Se glaam, dass sei Politik de Grundlogn fia de heitige Wejdmocht China gschoffa ham. Fia andare is a a Vabrecha, wo Muilliona Leit am Gwissn hod.

## Wichtige Lebmsstationa

;Langa Marsch: De unvameidli eascheinende Niadalog gegn Chiang Kai-shek im Biagakriag (vui wenga Soidotn, vui schlechtare Ausristung, totalane Einkroasung) wead duach an genialn militea-strategischn Rickzug obgwendt (1934/1935). Aufm Langa Marsch wead Mao zum unumstrittenen Fiara vo da Kommunistischn Partei vu China.
;Da Sieg gegnan Chiang Kai-shek: De Voiksreplik China wead ausgruafa, Chiang Kai-shek und seine Truppm wean am End vom Biagakriag auf de Insl Taiwan vatriebm, wos an oagnan Stoot grindn (1949).
;De Profiliarung vo China im Koreakriag gegn de USA: De alliiatn Truppm (Sidkoreana, US-Armee und UNO-Truppm) wean voa oim vo chinesischn Freiwilligntruppm unta heataste Umständ (ba schlechtara Bewoffnung) bis zan 38. Broadngrad zruckgschlogn (1951).
;Kampagnen vom Mao: Damit hod a de Revolution imma wieda aufrechtdahoidn und gleizeiti seine politischn Gegna eleminian woin.

* De „Hundat-Blumen-Bewegung“ (1956–1957)
* Da „Grosse Sprung noch vorn“ (1958–1961) 
* Kuituarevolution (1966–1976)

## Schriftn (Auswoi)

Mao wor aa a eafoigreicha politischa und philosophischa Schriftsteja. Ea is a da Autor vo *Worte des Vorsitzenden Mao Tsetung*, im Westn ois "Rods Buach" (红宝书). Dees is a redigiate Sammlum vo Redn und kuazn Artiken.

* *Worte des Vorsitzenden Mao Tsetung*. Verlag Neuer Weg, ISBN 978-3-88021-237-4 ("Des Rode Buach") Online-Version
* *On Guerrilla Warfare* (《游击战》); 1937
* *On Practice* (《实践论》); 1937
* *On Contradiction* (《矛盾论》); 1937
* *On Protracted War* (《论持久战》); 1938
* *In Memory of Norman Bethune* (《纪念白求恩》); 1939
* *On New Democracy* (《新民主主义论》); 1940
* *Talks at the Yan'an Forum on Literature and Art* (《在延安文艺座谈会上的讲话》); 1942
* *Serve the People* (《为人民服务》); 1944
* *The Foolish Old Man Who Removed the Mountains* (《愚公移山》); 1945
* *On the Correct Handling of the Contradictions Among the People* (《正确处理人民内部矛盾问题》); 1957

Da Mao wor aa a Moasta in da chinesischn Kalligraphie. Ea hod sogor an oagnan Stui entwicklt.

## Beleg



## Literatua

* Li Zhisui: *Ich war Maos Leibarzt. Die persönlichen Erinnerungen des Dr. Li Zhisui an den Vorsitzenden.* Lübbe, Bergisch Gladbach 1994, ISBN 3-7857-0748-7
* Jonathan Spence: *Mao.* Claassen, Minga 2003, ISBN 3-546-00261-X
* Jung Chang & Jon Halliday: *Mao. Das Leben eines Mannes, das Schicksal eines Volkes.* Blessing, Minga 2005, ISBN 3-89667-200-2 
* Sabine Dabringhaus: *Mao Zedong*. C. H. Beck, Minga 2008, ISBN 978-3-406-56239-6
* Felix Wemheuer: *Mao Zedong*. Rowohlt, Reinbek 2010, ISBN 978-3-499-50704-5
* Henning Böke: *Maoismus*. Schmetterling, Stuttgart 2007.
* Joachim Schickel (Hg.): *Mao Zedong: Der große Strategische Plan. Dokumente zur Kulturrevolution*. Edition Voltaire, Berlin 1969.

## Im Netz

* 
* Werke Mao Tse-tungs in deitscha Sproch
* Mao Tse-tung - Vom Kult eines Massenmörders Die Welt, 30. Septemba 2004
* Seltsame Anbetung: Verderber als Ikonen dradio.de
* Kurze Geschichte der Volksrepublik China Bundeszentrale für polit. Bildung